หวั่นการเมืองฉุดศก.คุมได้จีดีพีไทยโต6%
มหาวิทยาลัยรังสิตหวั่นสถานการณ์การเมืองฉุดเศรษฐกิจไทยในปีหน้า
7 ธ.ค. 2555

มหาวิทยาลัยรังสิตหวั่นสถานการณ์การเมืองฉุดเศรษฐกิจไทยในปีหน้า 
นายอนุสรณ์ ธรรมใจ คณบดีคณะเศรษฐศาสตร์ มหาวิทยาลัยรังสิต และผู้อำนวยการศูนย์วิจัยเศรษฐกิจและธุรกิจเพื่อการปฏิรูป มหาวิทยาลัยรังสิต กล่าวว่า สถานการณ์การเมืองจะเป็นปัจจัยเสี่ยงสำคัญของเศรษฐกิจไทยในปีหน้าที่ต้องจับตามอง โดยสิ่งที่อาจเป็นปัญหาคือการแก้ไขรัฐธรรมนูญ 
นอกจากนี้ ความเสี่ยงทางการ เมืองที่จะทำให้เกิดปัญหาต่ออีกอย่างคือ เกิดการทุจริตคอร์รัปชันมาก ซึ่งอาจนำมาสู่การลุกฮือขึ้นของมวลชน
นายอนุสรณ์ กล่าวว่า หากมีเหตุทำให้วิกฤตการณ์การเมืองปะทุขึ้นอีก วิกฤตการณ์ทางการเมืองรอบนี้น่าจะยืดเยื้อส่งผลกระทบทางเศรษฐกิจมาก และทำให้ลดทอนโอกาสในการพัฒนาไทยสู่ความเป็นศูนย์กลางของประชาคมเศรษฐกิจอาเซียน (เออีซี)
นายอนุสรณ์ ประเมินว่าในปีหน้าเศรษฐกิจไทยจะขยายตัวได้มากกว่า 6% โดยมีความเสี่ยงเรื่องอัตราเงินเฟ้อสูงขึ้น ดอกเบี้ยนโยบายอาจปรับเพิ่มขึ้นในช่วงครึ่งปีหลังจากการปรับขึ้นค่าแรง 300 บาททั่วประเทศ ต้นปีหน้าจะเป็นการกระตุ้นภาคบริโภคให้ขยายตัว โดยคาดว่าอัตราการขยายตัวของการบริโภคจะอยู่ที่ 4% ขณะที่แรงกดดันเงินเฟ้อจะทยอยเพิ่มขึ้น คาดว่าเงินเฟ้อทั่วไปจะอยู่ที่ 3.84.5% ซึ่งจะทำให้ช่วงครึ่งปีหลังดอกเบี้ยนโยบายจะปรับขึ้น 0.5%
สำหรับข้อเสนอแนะต่อรัฐบาลคือ รัฐบาลต้องเร่งปรับโครงสร้างเศรษฐกิจ ทั้งภาคการส่งออกและเศรษฐกิจในประเทศ และควรเร่งลงทุนโครงการที่เป็นโครงสร้างพื้นฐาน